OpenLLM-France/wikimedia huggingface dataset:
# Filipa César

Filipa César (Porto, Portugal, 1975) portugaldar artista da, zinemagilea eta fikziozko dokumentaletan interesa duen zinema zuzendaria.

## Ibilbidea

Cesar Berlinen bizi eta bertan lan egiten du. Portoko eta Lisboako Unibertsitatean ikasi zuen (1996-99), eta Municheko Arte Akademian (1999-2000). 2008an, Art in Context-en masterra egin zuen UDK-n ( Berlingo Arte Unibertsitatea), eta Calouste Gulbenkian Fundazioaren beka jaso zuen.
Bere lehen film luzea Spell Reel izan zen, Ginea Bissaun 1964 eta 1980 artean filmatua, Luta Ca Caba Inda-ren parte zena, "zinema militantean" oinarrituta. Proiektuak iraun zuen sei urteetan Berlin Arsenalen laguntza jaso zuen. Erakunde hau zinema esperimentalean aritzen da eta Alemaniako Cinetecarekin loturik dago, baita Parisko Jeu de Paume, Londreseko Showroom, ZDB eta Lisboako Gulbenkian Fundazioarekin ere.
Césarrek, besteak beste, 2003ko Istanbulgo 8. Bienalean erakutsi zuen; Kunsthalle Vienan, 2004an; Serralves museoan, 2005ean; Locarnoko Nazioarteko Zinemaldian, 2005ean; CAG - Gallery of Contemporary Art-en, Vancouver-en 2006an; Tate Modernen 2007an; San Galo Museoan, 2007an; Pragako Arte Garaikidearen Nazioarteko Hirurtekoan, 2008an; San Frantziskoko SF MOMAn 2009an; Veneziako Arkitekturako XII. Bienalean; 2010eko São Pauloko 29. Bienalean ; Cartagenako Manifesta 8n, 2010ean. Donostiako Tabakaleran, 2020an.

## Filmografia

* Cuba (2013)
* Conakry (2013)
* Mined Soil (2015)
* Transmisssion from the Liberated Zones (2016)
* Spell Reel (2017)
* Sunstone (2017)

## Instalazioak

* F for fake (2005)
* Rapport (2007)
* Le Passeur (2008)
* The Four Chambered Heart (2009)
* Memograma (2010)
* Criolo Quântico (2019)
* Kotoiaren Algoritmoak (2020)

## Sariak eta bereizketak
### Donostiako Nazioarteko Zinemaldia

| Urtea | Kategoria | Filma | Emaitza |
| 2017 | Zabaltegi-Tabakalera Saria-Aipamen Berezia | Spell Reel | Irabazlea |
2010ean, César BES Argazki Sariaren seigarren edizioaren irabazlea izan zen, Memogramarekin, Rainer Werner Fassbinder zuzendari alemaniarraren antzezlan baten bi film eta argazki sorta biltzen zituen.

## Erreferentziak

* ↑ «Manifesta 8 :: Filipa César» www.murciaturistica.es (Noiz kontsultatua: 2020-11-12).
* ↑ «Festival de San Sebastián» sansebastianfestival (Noiz kontsultatua: 2020-11-12).
* ↑ «Escola das Artes - Universidade Católica Portuguesa» artes.porto.ucp.pt (Noiz kontsultatua: 2020-11-12).
* 1 2 Mazkiaran, Jone Rubio. «Begirada deskolonizatuz» Berria (Noiz kontsultatua: 2020-11-11).
* ↑ «Filipa César. Kotoiaren algoritmoak» www.tabakalera.eus 2019-09-04 (Noiz kontsultatua: 2020-11-12).
* ↑ «Filipa César | Tabakalera - Donostia / San Sebastián» www.tabakalera.eus (Noiz kontsultatua: 2020-11-12).
* ↑ Palmarés de la 65 edición del Festival de San Sebastián, 2017

## Kanpo estekak

* Commons: Filipa César
* Kunstaspekte
* Cristina Guerra Galeria Garaikidea, Lisboan
* Artefaktuak
* São Paulo Bienal Fundazioa
* Adierazi 8
* Datuak: Q5448539
* Multimedia: Filipa César / Q5448539
# Filipa Gonçalves

Filipa Gonçalves (Lisboa, Portugal, 1980ko apirilaren 2a) portugaldar modelo eta aktorea da. 2010ean Portugalgo ILGA Elkarteak «Ortzadar saria» eman zion genero-nortasunaren araberako bazterkeriaren aurka egindako lana eskertuz.

## Biografia

Gonçalves Nené futbolari ohiaren eta Iriaren alaba da. 3 urterekin psikologoen eta psikiatrenenera zihoan genero-disforia zela-eta. 16 urte zituenean trantsizio-prozesua hasi zuen eta 1999an, 18 urterekin, sexua berresleitzeko ebakuntza egin zioten.
1999az geroztik modelo lanetan dabil. Aktore gisa Camilo e Filho (2000) telesailean antzeztu du.
* Datuak: Q10282233
# Filipa Moniz

Filipa Moniz —Felipa Perestrelo, Filipa Moniz Perestrelo eta Filipa Perestrelo Moniz izen-deiturez ere ezaguna— (Porto Santo, Madeira, Portugal, 1455eko martxoaren 2a - 1484 edo 1485) Kristobal Kolonen emaztea eta Diego Kolonen ama.

## Biografia

Bartolomé Perestrello eta Isabel Monizen alaba. Aita hil zen urte berean jaio zen eta Dos Santosko ordenaren lisboako monastegian hazi zen, Santiagoko ordenari lotutakoa. Kolon Dos Santosera joaten zen meza entzutera, eta horrela ezagutu ziren.1477an ezkondu ziren, Filipak 19 urte zituen eta Kolonek, 25. Ezkontza eta gero Porto Santora joan ziren, Madeiran. Semea jaio eta gutxira, Filipa hil egin zen. Lisboako Carmoko komentuan dago lurperatuta.

## Erreferentziak

* 1 2 3 4 León Guerrero, María Montserrat. (2017). «Mujeres que ayudaron al plan descubridor de Colón» Revista de estudios colombinos (13): 29–38. ISSN 1699-3926. (Noiz kontsultatua: 2023-10-10).

## Genealogia

Zuhaitz genealogikoa :
Fillipone Palestrelo
Luis Colón, 1st Duke of Veragua
Bartolomeu Perestrello
Catarina Vicente
Felipa Muñiz de Perestrello
Diego Columbus
Doña Isabel de Colón de Toledo
Isabella Moniz
Don Christobál Colón de Toledo, Caballero de Alcántara :

## Kanpo estekak

* Datuak: Q2410239
# Filipe Ederra

Filipe Ederra pertsona bat baino gehiago izan daiteke:
* Filipe I.a, Gaztelako erregea (1504-1506), Joana Eroaren senarra.
* Filipe IV.a, Frantziako eta Nafarroako (Filipe I.a titulupean) erregea 1285-1314 eta 1284-1305 hurrenez hurren.
# Filipe Belgikakoa

Filipe Belgikakoa (frantsesez: Philippe Léopold Louis Marie, nederlanderaz: Filip Leopold Lodewijk Maria, alemanez: Philipp Leopold Ludwig Maria; Belvédère gaztelua, Brusela, 1960ko apirilaren 15a) belgikarren erregea da 2013ko uztailaren 21etik. Izan ere, haren aita Albertok abdikatu behar izan zuen, osasun arazoak baitzituen.

## Ezkontzak eta seme-alabak

Mathilde d'Udekem d'Acozekin ezkondu zen 1999ko abenduaren 4an, eta lau seme-alaba dauzkate:
* Elisabeth printzesa, 2001ean jaioa, Belgikako tronuaren oinordekoa;
* Gabriel printzea, 2003an jaioa;
* Emmanuel printzea, 2005ean jaioa;
* Eléonore printzesa, 2008an jaioa.

## Erreferentziak

* ↑ Brumfield, Ben. Belgium's King Albert II gives up throne to son. CNN, 2013/7/21, edition.cnn.com (Noiz kontsultatua: 2019-2-1).

## Kanpo loturak

* (Nederlanderaz) (Frantsesez) (Alemanez) (Ingelesez) Belgikako monarkiaren webgune ofiziala, monarchie.be
* Datuak: Q155004
* Multimedia: Philippe of Belgium / Q155004
# Filipe Bidart

    Artikulu hau militante abertzaleari buruzkoa da; beste esanahietarako, ikus «Bidarte (argipena)».
Filipe Bidart (Baigorri, 1953ko apirilaren 10a) Ipar Euskal Herriko Iparretarrak (IK) talde armatuko sortzaile eta buruzagi ohia da.

## Bizitza

Filipe Bidart Baigorrin jaio zen, Jamattitt Bidarten seme. Apaizgaitegi batean ikasi zuen, baina ez zen ordenatzera iritsi. Iparretarrak erakundea sortu aurretik ikastola bateko irakasle izan zen. 1980an klandestinitatera pasa zen, sasira pasatzen zen lehen IK-ko militantea izanik.
1982an, Baigorrin, CRSeko (Segurtasun Konpainia Errepublikarrak) bi polizien hilketa egotzi zioten. Ekintza hau IK-k ez zuen bere gain hartu, Batallon Vasco Españolek bai ordea. 1987an Biscarrossen jendarme baten hilketa ere egotzi zioten.
Bidart 1988ko otsailean atxilotu zuten Bokalen, IK-ko militante zen Ttotte Etxebesterekin eta beste hiru militantekin batera. Azken hau elbarri geratu zen atxiloketa aurretik poliziarekin izaniko tiroketan. Isolamenduan egon zen 25 hilabetez Parisko La Santé espetxean. 1992an, Frantziako justiziak, biziarteko bi espetxe-zigorra ezarri zizkion hiru hilketa horiengatik. 2000. urtean 20 urteko espetxealdira zigortu zuten, 1983ko abuztuaren 7ko Landetako Leon (Léon) herriko kanpaleku batean izandako tiroketarengatik. Tiroketaren ondorioz, jendarme bat hil, beste bat arinki zauritu eta IK-ko militante zen Jean Louis Larre "Popo" desagertu zen. Oraindik ere ez dago Poporen arrastorik.
Ia 19 urtez egon zen Clairvaux-ko segurtasun handiko kartzelan preso. 2007ko otsailaren 1ean Parisko Apelazio Auzitegiak baldintzapeko askatasuna baimendu ondoren, kaleratzearen aurkako kasazio-helegitea jarri zuen Ministerio Publikoak. 2007ko Otsailaren 14an espetxetik irten zen, nahiz eta Frantziako legediaren arabera bi urte lehenago onartu behar zioten baldintzapeko askatasuna.
Baldintzapean aske izan arren, 2014. urtera arte ezin izan zen Euskal Herrian sartu. Apelazio Gorteak ezarritako baldintzapeko askatasunaren erregimenaren arabera Beziers hirian (Montpellierretik gertu) lan eta bizitzera behartu zuen, egiten zuen lanarekin biktimei kalteak ordainduz.
Kartzelatik irten ostetik, Abertzaleen Batasuna alderdi independentistako kidea da.

## Kanpo estekak

* Filipe Bidartekin elkarrizketa bideoan (2009ko azaroan)
* Filipe Bidartekin elkarrizketa Argia astekarian (2009ko azaroan)

## Erreferentziak

* ↑ Leongo tiroketaren auzia edo lau militanteen ohorea, Argia, 2000ko martxoaren 26a
* Datuak: Q2723033
# Eskoziako Erresuma

Eskoziako Erresuma (ingelesez Kingdom of Scotland, gaeleraz Rìoghachd na h-Alba, eskozieraz Kinrick o Escocia) 843 eta 1707 urteen artean Europako ipar-mendebaldeko estatu bat izan zen.
Britainia Handiko uhartearen iparraldeko heren bat hartzen zuen, Ingalaterrako Erresumarekin hegoaldean muga eginez. Ekialdetik Ipar Itsasoarekin mugatzen zuen, ipar eta mendebaldetik Ozeano Atlantikoarekin, eta hego-ekialdetik berriz Iparraldeko Kanala eta Irlandako itsasoarekin.
1707an Batasun Agiriaren ondorioz Eskoziako eta Ingalaterrako Erresumak batu eta Britainia Handiko Erresuma sortu zen.

## Kanpo estekak

* Datuak: Q230791
* Multimedia: History of Scotland / Q230791
# Eskoziako Galeria Nazionala

Eskoziako Galeria Nazionala (ingelesez National Gallery of Scotland) Eskoziako Edinburgh hiriburuan dagoen museo bat da. Hain zuzen ere, Princes Street Gardens parkean dago, The Mound izeneko muinoan eta Eskoziako Errege Akademiaren alboan. A mailako eraikina izendaturik dago.

## Museoa

Museo honetan Berpizkunde arotik hasi eta gaur egun arteko Eskozia nahiz nazioarteko hainbat arte derretako artelanak eta margolan daude. Honako margolari ospetsuen margolanak daude: Tiziano, Botticelli, Leonardo da Vinci, Zurbarán, El Greco, Diego Velázquez, Rembrandt, Antoine Watteau, Francisco de Goya, Vincent van Gogh, Paul Cézanne, John Singer Sargent, Paul Gauguin, Georges Pierre Seurat, Claude Monet, Robert Burns...

## Historia

1859an inauguratu zen, William Henry Playfair arkitektoak diseinatu zuelarik.

## Iruditegia

* Iparraldeko ataria.
* Hegoaldeko ataria.
* El Grecoren Munduaren Salbatzailea (1600).
* Van Goghen Olibondoak (1889).

## Kanpo estekak

* Eskoziako Galeria Nazionalaren webgunea (Ingelesez)
* Datuak: Q942713
* Multimedia: Scottish National Gallery / Q942713
# Eskoziako Errege Akademia

Eskoziako Errege Akademia (ingelesez: Royal Scottish Academy edota RSA) Eskoziako Edinburgh hiriburuan dagoen eskoziar arte garaikidearen erakunde sustatzailea da. Princes Street Gardens parkean dago, Eskoziako Galeria Nazionalaren alboan, The Mound muinoan. A mailako eraikina izendaturik dago.

## Historia

1826an sortu eta 1838an errege titulua jaso zuen.

## Eraikina

William Henry Playfair arkitektoak diseinatu eta eraiki zuen 1822 eta 1826 artean eta 1831-36 artean hainbat zabalkuntza egin zitzaizkion. Diseinu neoklasikodun haibbat eraikin egin ziren garai hartan eta Edinburghek "Iparraldeko Atenas" ezizena hartu zuen.
Alboan duen Eskoziako Galeria Nazionalarekin batera 1912an William Thomas Oldrievek berriztu egin zuen eta Viktoria erreginaren eskultura ezarri zion gainean.

## Iruditegia

* Eraikinaren iparraldeko ataria Andy Warholen heriotzaren 20. urteurrenaren erakusketan.
* Ataria.
* 2005an.
* 1840ko George Meikle Kempen margolana.

## Kanpo estekak

* Eskoziako Errege Akademiaren webgunea (Ingelesez)
* Datuak: Q2070445
* Multimedia: Royal Scottish Academy / Q2070445
# Eskoziako Alderdi Laborista

Eskoziako Alderdi Laborista, Eskoziako gaeleraz: Pàrtaidh Làbarach na h-Alba, eskozieraz: Scots Labour Pairty eta ingelesez: Scottish Labour Party edota Scottish Labour), Eskoziako ezkerreko alderdi politiko bat da. Historikoki eta luzaroan, Eskoziako alderdi politiko nagusi eta indatsuena izan da, bereziki Eskoziako industria eremuetako langile ugarien bozkari esker. Halere, 2007. urteraz geroztik, Eskoziako Alderdi Nazionala gailendu zaio.
Egoitza nagusia Glasgow hirian du.
1900an sortua izan zen eta Eskozian oso sustraitua dagoen alderdia da. Formalki, Erresuma Batuko Alderdi Laboristaren barnean dago, halere, maiz alderdi independiente gisa aurkezten da, eta Erresuma Batuko Alderdi Laborista beraren barnean pisu eta erabakietan indar handia duen erakundea da, Erresuma Batuko Alderdi Laborista sortu zuten erakundeetako bat izan baitzen.

## Kanpo estekak

* Webgune ofiziala (Eskoziako gaeleraz) (Ingelesez)
* Datuak: Q3179541
* Multimedia: Scottish Labour / Q3179541
# Eskoziako Eliza

Eskoziako Eliza (ingelesez The Church of Scotland, eskozieraz The Scots Kirk eta Eskoziako gaeleraz Eaglais na h-Alba), informalki The Kirk deitua, Eskoziako eliza ofiziala da. Bere goiburua latinez: "Nec tamen consumebatur", "Halere ez zen kontsumitu" – Exodoa 3:2". Protestantismoaren presbiterianismoaren adarreko Eliza bat da.
Eskoziako Elizak erlijioa herrialde horretako azken txokoraino hedatzearen ardura bere gain hartu du. Ondorioz, Eskoziako komunitate guztietan dago, baita isolatu edo urrunenetan ere. Ez die bere kideei bakarrik zerbitzua eskeintzen, baita eskoziar guztiei ere (Eskoziako hileta gehienak bere artzainek ospatu ohi dituzte).

## Historia

Erdi Aroan, Ingalaterrako Koroak tronuaren jaurespena eta gurtza eskatu zuen. Eskozian, baina, besterik ziren gauzak, erregeak primus inter pares bat izateko joera zuen, non Elizako ordezkarien taldeak protagonismo berezia zuen. Ingalaterrako kultura politikoa, baina, gero eta nabarmenagoa egin zen Eskoziarren Erresumako erregeen artean.
Bi kultura horien arteko tentsioak agerian geratu ziren XIII. mende bukaerako Eskoziako independentzia gerren garaian. Une horretan nabarmendu zen Joan Duns Eskoto teologoa, eta berehala etorri ziren Elizjendearen Deklarazioa eta Arbroatheko Aldarrikapena. Elizjendea, Eskoziako Elizaren ordezkariek gogor egin zieten erregeen botere absolutuari, bereziki ingelesei.
Eliza horrek, Europako eliza erreformaren epelean, covenant, hitzarmena hartu zuen oinarri, eta covenanter mugimendua sortu zen. Eskoziako Erresuma eta Erromatar Eliza Katolikoaren arteko haustura jazo eta John Knox apaiz eta teologoaren gidaritzapean presbiterianismoa sortu zen.

## Kanpo estekak

* Eskoziako Elizaren webgunea (Ingelesez)
* Datuak: Q922480
* Multimedia: Church of Scotland / Q922480
# Eskoziako Idazleen Museoa

Eskoziako Idazleen Museoa (ingelesez: Scottish Writers' Museum) Eskoziako Edinburgh hiriburuan dagoen museoa da. A mailako eraikina izendaturik dago.

## Kokapena

Edinburgheko Hiri Zaharrean kokaturik dago, Lawnmarketeko Lady Stair’s House eraikinean.

## Historia

Lady Stair's House 1622an eraiki zen Sir William Gray of Pittendrumentzako baina izena bere biloba Elizabeth Dundass Stair-eko kondesak ematen dio, neska ederra baitzen. 1719an eskuratu zuen etxea.
1893an Archibald Primrose Roseberyko 5. Earlak erosi zuen eta 1896-97 artean George Shaw Aitkenek berriztu egin zuen.

## Museoa

1907an Roseberyko Earlak Edinburgheko udalasi eman zion museo bihurtu zezan. Bertan Eskoziako hiru idazle nagusien bizitza erakusten da: Robert Burns, Walter Scott eta Robert Louis Stevenson.

## Iruditegia

* Kanpoko seinalea
* Hiru idazleen soingainak.
* Walter Scotten eskuizkribua.
* Kutxa.
* Psterrak.

## Kanpo estekak

* (Ingelesez) Edinburgheko museoak
* Datuak: Q8038444
* Multimedia: Writers' Museum / Q8038444
# Eskoziako Ikur Nazionalak

Eskoziako Ikur Nazionalak Eskozia ordezkatzen duten ikur nazional multzo ezagun bat da, hauetako batzuk ofizialak dira (Eskoziako bandera, Eskoziako Errege Estandartea, etab.), aldiz beste batzuk ikur herrikoiak dira (Eskoziako ereserkia, tartan gona, Arbroatheko Aldarrikapena...).

## Kanpo estekak

* Datuak: Q975950
* Multimedia: Symbols of Scotland / Q975950
# Eskoziako Behe Lurrak

Lowlands edo Eskoziako Behe Lurrak (gaeleraz, a' Ghalldachd, hau da, "eremu ez gaelikoa"), Eskoziako hegoaldeko lurraldearen ohiko izendapena da, nahiz eta ez ofiziala izan, hau da, Lur Garaiak edo Highlands eskualdearen barne ez dauden lur guztiak. Eskoziako Lur Garaien eta Behe Lurren arteko banaketa muga ohituraz Firth of Clyde delakoan kokatzen da, Stonehaven eta Helensburgh udalerrien artean. Agian izendapena ez da behar lukeen bezain zehatza, "Behe Lurrak" deitzen zaienak ez baitira bereziki lauak, ez eta Lur Garaietako lur guztiak menditsuak ere.

## Banaketa administratiboa

Ohituraz egiten den banaketan Lowlands eskualdearen barnean ondorengo konderri hauek daude:
| Ayrshire Berwickshire Clackmannanshire Dumfriesshire East Lothian Fife Kinross-shire Kirkcudbrightshire | Lanarkshire Mid-Lothian Peeblesshire Renfrewshire Roxburghshire Selkirkshire West Lothian Wigtownshire |
Bai Highlands eskualdean nahiz Lowlands eskualdean lurrak dituzten konderriak honako hauek dira:
* Angus
* Dunbartonshire
* Stirlingshire
* Perthshire
* Kincardineshire
* Aberdeenshire
* Banffshire
* Moray.
Nahiz eta Caithness batzuetan Highlands eskualdearen barnean egon, ohikoa da Lowlands eskualdearen barnean ere sartua ikustea. Orkada uharteak eta Shetland uharteak ere batzuetan Lowlands eskualdearen barnean sartzen dira, bereziki hauetan gaelera ez den hizkuntza bat mintzatzen delako; baina erabateko nortasun ezberdina dute, eskandinabiar herrialdeetatik hurbilago dagoena, uharte hauetako biztanle batzuk beren buruak eskoziartzat ez dituztelarik.
Ingalaterrarekin mugatzen duten Eskoziako hegoaldeko konderriak Borders bezala ere izendatzen dira eta batzuetan Lowlands eskualdetik banadua dagoen eskualdetzat hartzen dira.
Scottish Lowlands izendapena orokorrean eskoziar hizkuntza izendatzeko erabili ohi da, bai eta Eskoziako historia edota klanen sistema izendatzeko ere, baita genealogia.

## Kanpo estekak

* Datuak: Q654252
# Eskoziako Gobernua

Eskoziako Gobernua (ingelesez: Scottish Government; Eskoziako gaeleraz: Riaghaltas na h-Alba; eskozieraz: Scots Govrenment) Eskoziako gobernua da eta Eskoziako Legebiltzarrari estuki loturik dago. 1999. urtean, Galesko Gobernuarekin batera eratu zen.
Gaur egungo Eskoziako Gobernuko Lehen Ministroa Nicola Sturgeon (SNP) da. Eskoziako Gobernuaren egoitza Edinburgh hiriko St Andrew's House eraikinean dago.

## Osaketa

* Lehen Ministroa
* Lehen Ministrordea / Hezkuntza Saila
* Finantza eta Konstituzio Saila
* Osasun eta Kirol Saila
* Ingurumen, Klima Aldaketa eta Landagune Saila
* Kultura, Turismo eta Kanpo Arloetako Saila
* Komunitate, Gizarte Segurantza eta Berdintasun Saila
* Justizia Saila
* Ekonomia eta Enplegu Saila
* Landaguneko Ekonomia eta Konektabilitate Saila

## Ikus gainera

* Eskoziako Legebiltzarra
* Galesko Gobernua
* Ipar Irlandako Gobernua

## Kanpo estekak

* Eskoziako Gobernuaren webgunea (Ingelesez)
* Datuak: Q32521
* Multimedia: Scottish Government / Q32521
# Ferrières-lès-Ray

Ferrières-lès-Ray Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 50 biztanle zituen.

## Demografia
### Biztanleria

2007an Ferrières-lès-Ray udalerrian erroldatutako biztanleak 50 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren, 4 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 22 etxebizitza zeuden, 19 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 20 etxeak ziren eta 1apartamentu bat zen. 19 etxebizitza nagusietatik 14 bere jabearen bizilekua ziren, 3 alokairuan okupaturik zeuden eta 1 doan lagata zegoen; 2 etxek hitu gela zituzten, 4 etxek lau zituzten eta 12 etxek bost zituzten. 17 etxek euren parking plaza propioa zuten azpian. 7 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ferrières-lès-Ray udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 4 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 22 ziren, horien artean 16 aktiboak ziren eta 6 inaktiboak ziren. 16 pertsona aktiboetatik 15 lanean zeuden (10 gizon eta 5 emakume) eta 1 langabezian (1 gizon). 6 pertsona inaktiboetatik 4 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Ferrières-lès-Ray udalerrian 4 nekazaritza-ustiategi zeuden, 496 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q903927
* Multimedia: Ferrières-lès-Ray / Q903927
# Ferrières (Lieja)

Ferrières (Lieja), Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 4.713 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q682570
* Multimedia: Ferrières / Q682570